Berlingske Tidende, 1795-05-29
Haag, den 19de Maji. Det er bekiendt, at der siden den 11te hujus er dagligen bleven holdt Conferencer imellem de franske Folksrepræsentantere Sieyes og Reubel, i Overværelse af de 4 øvrige Repræsentantere ved den franske Armee her i Landet, og 4 Deputerte af Generalstaterne, hvilke havde til Hensigt en Freds og Alliancetractat imellem begge Nationer. Den 14de og Besynderlighed den 15de gik det Rygte, at Sagerne ikke alleneste ingen Fremgang havde, men at endog Conferencerne vare afbrudte. Man mærkede herpaa nogle tumultuariske Bevægelser i adskillige Qvarterer af denne Stad, ja endog Glædesbevidnelser blant det oraniske Partii. Først den 15de om Aftenen og fornemmelig om Morgenen den 16de udbredte sig andre Rygter. De Deputerte iagttoge imidlertid en dyb Stiltienhed, og fornyede om Formiddagen Kl. 11 deres Conferencer, Disse varede til Kl. 3 efter Midnat da man den 17de om Morgenen erfarede, at en Freds= og Alliance tractat var bleven undertegnet imellem den franske Republik og de forenede Provindsers Republik af den franske Nations Repræsentanter, Sieyes og Reubel paa den ene Side, og Generalstaternes Deputerte, P. Paulus, Estevenon, Matthias Pous og Huber paa den anden, ved hvilken Frihed, Uafhængenhed og Tingenes nærværende Tilstand i denne Republik er bleven erkiendt og garanteret af den franske Republik. Her følge de fornemste Artikler af denne mærkværdige Tractat: Art. 1) Den franske Republik erkiender de forenede Provindsers Republik for en fri og uafhængende Magt, garanterer samme dens Frihed og Uafhængenhed og Statholderskabets Afskaffelse, som er bleven besluttet af Generalstaterne og af enhver Provinds. 2) Der skal for bestandig herske Fred, Venskab og god Forstaaelse imellem Republiken Frankrig og de forenede Provindsers Republik. 3) En Offe og Defensiv=Alliance skal indtil Krigens Ende have Sted uden Undtagelse imellem begge Republikerne mod alle deres Fiender. 4) Denne Of og Defensid=Alliance skal til alle Tider og i alle Tilfælder have Sted mod Engeland, naar een af begge Republikerne kommer i Krig med benævnte Magt. 5) Jngen af begge Republikerne skal hverken kunne slutte Fred med Engeland, eller træde i Underhandling med samme, uden den andens Medvirkning og Samtykke. 6) Den franske Republik skal ikke kunne slutte Fred med nogen af de andre conliserte, uden at medindslutte de forenede Provindsers Republik i samme. 7) De forenede Provindsers Republik skal medens denne Krig varer, levere for dette Aars Felt og en Contingent af 12 Linieskibe og 18 Fregatter, hvilke fornemmelig skulle blive brugte i Nord= og Østersøen. Denne Magt skal for det følgende Felttog, i Fald samme skulde finde Sted, blive forøget. 8) Desuden skal de forenede Provindsers Republik levere, naar det bliver forlangt, i det mindste Halvdelen af dens Landtropper, som den har paa Benene. 9) De forenede Armeer og Flaader skulle commanderes af en fransk General. 10) For destobedre at kunne aftale Operationerne, skal en Medlem af Deres Høimægtigheder have Sæde og deelibererende Stemme i Marine=Commissionen i Paris. 11) De forenede Provindsers Republik træder fra dette Øieblik af i Besiddelse af dens Marine, dens Magasiner, saa velsom af Land= og Søemagten, og tilbage i Besiddelse af den Deel af dens Artillerie, hvorover den franske Republik endnu ikke har disponeret. 12) Paa samme Maade giver den franske Republik, fra dette Øieblik af, tilbage til de for ende Provindsers Republik alt det Gebeet, Lande og Stader, som høre til de forenede Provindser eller hænge af samme, dog med Forbeholdenhed af det som i de følgende Artikler er stipuleret. 13) Den franske Rebublik skal af alle de Lande, som den efter den foregaaende Artikel giver tilbage, beholde følgende som en billig Gotgiørelse for de erobrede Lande: a) Hollandsk Flandern tilligemed det hele Gebeet, som ligger paa den venstre Strandbred af Houd eller Vester Schelde, b) Stæderne Mastricht, Venlod og hvad der hører til samme, saavelsom og alle de øvrige Lande og Besiddelser, som tilhøre de forenede Provindser og ligge i Sønden for Venloo langs begge Strandbreddene af Maat. 14) J Staden og Havnen, af Vliessingen skal uddelukkelsesviis, saavel i Freds som Krigstider, ligge en fransk Garnison indtil det Øieblik, at begge Nationerne saae føiede andre Indretninger desangaaende. 15) Havnen ved Vliessingen skal fælles tilhøre begge Nationerne med fuld Frihed. Den giensidige Brug skal være underkastet et Reglement, som begge de contraherende Parter skulle udstæde og som et Tillæg tilføies nærværende Tractat. 16) J Tilfælde af Fiendtlighed fra nogen Magts Side, som fra Siden af Rhinen eller Seeland skulde angribe enten i forenede Provindsers eller den franske Republik, skal det være det franske Gouvernement tilladt, at lægge Besætninger i Herzogenbusch, Grave og Bergen og Zoom. 17) Ved den almindelige Fred skal den franske Republik give de forenede Provindsers Republik igien til bage af de erobrede og til Frankrig afstaaede Lande saadanne Gebeter, som i Overfliden ere lige med dem, som man i den 12te Artikel har forbeholdet sig, hvilke Gebeet Stykker skulle blive udvalgte i den Beliggenhed, som er beqvemmest til at bestemme begge Parters Grændser. 18) Den franske Republik skal for fare at besætte paa en militairisk Maade med et af begge Nationer fastsat Antal Tropper, blot medens den nu værende Krig varer, de Fæstninger og øvrige Poster, hvis Besættelse er gavnlig til Landets Forsvar og beskiermelse. 19) Skibsfarten paa Rhinen, Maas, Schilde Hond og paa alle Arme af disse Floder indtil Søen, skal være fri for begge Nationerne, den franske og den bataviske. De franske og de forenede Provindsers Skibe skulle sammestæds blive imodtage ne uden al Forskiel og under de samme Beringelser. 20) Den franske Republik overlader de forenede Provindsers Republik alle liggende Grunde som tilhøre detoraniske Huus, saavelsom og alle saadanne bevægelige Eiendele og Meubler, hvorover den franske Republik ikke vil finde for godt at disponere. 21) De forenede Provindsers Republik skal betale den franske Republik i Gotgiørelse for Krigsomkostninger 100 Millioner Gylden hollandsk Tourant Mynt, enten i klingende Specier eller gode Vexler paa den Maade, som skal blive bestemt imellem begge Republikerne. 22) Den franske Republik skal hos de Magter, med hvilke den kan handle, giøre sig Umage for, at de hollandske Jndbyggere skulle faae de Pengesummer betalte, som man ved directe Negotiationer med disse Regieringer ere for den nærværende Krig blevne dem skyldige. 23) De forenede Provindsers Republik forbinder sig til, at ikke bevilge nogen fransk Emigrant et huusligt Ophold; - ligeledes skal den franske Republik ikke bevilge nogen Emigrant af det oraniske Parti er Tilflugtsted. 24) Den nærværende Tractar skal først da have Kraft og Virkning, naar den bliver ratificeret af de contraherende Parter, og benævnte Ratificationer skulle i en Tid af 2 Decader (20 Dage) fra den Dag i Dag at regne, eller om mueligt, endnu før blive udvexlede i Paris. - Alle Venner af Fædrenelandet have nu Aarsag at ønske, at denne Tractat maatte tiene til at erstatte det Forliis og den Skade, som det hidtil har lidt. Var man ikke kommen i Stand med Tractaien, skulde vort Fædreland været udsat for den Fare, at blive behandlet som et erobret Land Om kort Tid skal man nu oprette en Nationalconvent i vor re Lande.